open-index/open-wikipedia-markdown huggingface dataset:
גרמרינג

**גרמרינג** (בגרמנית: **Germering**) היא עיירה המונה כ-38,000 איש תושבים, אשר נמצאת במחוז בוואריה, גרמניה. היא צמודה ישירות לעיר מינכן וגובלת אותה במערב.

## היסטוריה
על פי ממצאים לעיירה גרמרינג ישנה היסטוריה נרחבה, בין הממצרים שמעידים על כך נמנים ממצאים של תלוליות קבורה מתקופת האבן החדשה ומתקופת הברונזה, וכן "וילה רוסטיקה" (כמו בלוישטטן הסמוכה) שנבנתה על ידי הרומאים. לאחר הגילוים הוחלט להקים גג זכוכית מעל הממצאים. גרמרינג הוזכרה לראשונה בתיעודים מהימנים בערך באזור השנים 859–864 לספירה. באותם הימים העיירה עדיין הייתה ידועה בכינויה "קרמרינגון", אך ככל הנראה היא הוזכרה בעבר בשם **Germana vel admonte**. במהלך מלחמת העולם השנייה היה בעיירה מחנה משנה של מחנה הריכוז דכאו, ב-1978 אוחדו שתי העיירות העצמאיות אונטרפפפנהופן וגרמרינג ובכך הושלמה יצירת עיירת גרמרינג של ימינו. סמל העיר העירוני החדש נוצר בשנת 1981 על ידי קרל האס, ששילב את סמל העיר של שני הרבעים לשעבר.

## גלריה

File:Germering Augsburger Str Kirche St Martin 002 201504 025.JPG|כנסיית גרמרינג סנט מרטין
File:Germering-Streiflach 004 201506 101.JPG|גרנג'רינג-שטרייפלך גרנג' לשעבר
File:Germeringer See.jpg|אגם גרמרינג


## אזרחי כבוד
* קלאודיה הנגסט  (נולדה בשנת 1969), ספורטאית נכה ידועה וזוכה במספר רב של מדליות זהב באולימפיאדת הנכים. אלופת העולם ואירופה, אזרחית כבוד מאז 2001.
* רוברט הובר (נולד בשנת 1937), מתגורר בגרמינג, קיבל את פרס נובל לכימיה בשנת 1988 ומונה לאזרח כבוד באותה שנה.

## אישים מפורסמים בעיר
* גאס בקוס  (1937–2019) זמר אמריקאי, גר בגרימינג עד מותו.
* היינץ בראון  (1938–1986), צייר, התגורר בגרמינג.
* ג'ון כריסטופר האולנד  (1928–2013), זמר, שחקן ובדרן, גר בגרימינג (הרטהאוס)
* זיגפריד לוביץ  (1914–1999), שחקן, התגורר בגרמינג.
* ספורטפרונדה סטילר , להקה גרמנית, מגרמינג.
* ארהרד וונדרליך  (1956–2012), שחקן הכדוריד, זוכה מדליית הכסף באולימפיאדת הקיץ 1984, התגורר בגרמינג.

## קישורים חיצוניים

*  

קטגוריה:גרמניה: יישובים
קטגוריה:בוואריה
קטגוריה:מחנות ריכוז בגרמניה
מבצע טרבראש

**מבצע טרבראש** (באנגלית: Tarbrush, מילולית – מברשת זפת) היה סדרה של פשיטות קומנדו בריטיות במהלך מלחמת העולם השנייה, שהתרחשו ב־1944 בצפון צרפת. בוצעו על ידי לוחמי קומנדו מס' 10. מטרת המבצעים הייתה סיור מקדים, מודעיני הנדסי לפלישה לנורמנדי. צילומים וראיות אחרות למוקשים ולמלכודות אחרות בחוף.

## מהלך המבצע
במהלך ההכנות לפלישה לנורמדי, תקף מטוס בריטי פילבוקס בחוף הצרפתי. המטוס צילם סרטים במהלך התקיפה. המדענים שבדקו את התמונות הבחינו שהיו פיצוצים מתחת למים כאשר רקטות המטוס נפלו לאוקיינוס. מכיוון שזו הייתה עדות אפשרית למוקשים, נדרשו בעלות הברית לבדוק האם האויב פרש סוג חדש של מיקוש.

שלוש ממשימות היו בפיקודו של גורג ליין. המשימה שהוביל ליין דרשה סיור של שני קילומטרים בחוף שמור בכבדות. משלחתו מצאה כי במים הסמוכים לחוף, התקינו הגרמנים מוקשי טלר על עמודים. בגאות, המוקשים היו מתחת למים, וכלי הנחיתה לא היו מסוגלים לראות אותם, במיוחד בלילה, וכך יפגעו בהם. עם זאת, ההתקנה לא התחשבה בעובדה שהמוקשים אינם אטומים למים ובכך נפגמו.

בגלל הקורוזיה, המוקשים הפעלו רק מהרקטות של מטוסי חיל האוויר המלכותי. מסקנתו של ליין הייתה כי הפריסה הייתה אלתור מהיר, ולא מייצגת את התקדמות הטכנולוגיית המוקשים של הגרמנים.

במהלך פיקוד על אחד ממבצעי טרבראש על חוף פה־דה־קאלה זמן קצר לפני הפלישה לנורמנדי, נתפס ליין על ידי הגרמנים בתאריכים 18–19 במאי 1944. ליין ציפה להוצאה להורג על פי פקודת הקומנדו של היטלר, אך במקום זאת הוא נחקר על כס תה על ידי רומל. ליין העמיד פנים שאינו יודע גרמנית, והוא בעצם וולשי (הסתיר את מבטאו ההונגרי כשדיבר אנגלית). נכלא בכלא פרזנס ליד פריז ואז באופלאג IX-A / H בטירת ספנגנברג בהסן.

מאוחר יותר נמלט והסתתר אצל גיסו ויקטור רוטשילד בפריס.

על ארבע המשימות פיקד קפטן הילטון-ג'ונס, מהבסיס בדובר. רס"ן ארנסט ליי סמית' (אז קפטן) הוביל את מבצע טורברוש 8 ב־Quend Plage והביא בהצלחה מידע חיוני כולל מוקש טלר. סמית וצוותו עוטרו בצלב הצבאי. מאוחר יותר הצטרף לשתי פעולות דומות בווסטקאפל לקראת נחיתות וולשרן ב־1 בנובמבר 1944.

## לקריאה נוספת
* 
* 

## הערות שוליים

קטגוריה:מלחמת העולם השנייה: 1944
קטגוריה:קרבות גרמניה במלחמת העולם השנייה
קטגוריה:קרבות הממלכה המאוחדת במלחמת העולם השנייה
קטגוריה:בריטניה: יחידות מובחרות
קטגוריה:1944 בצרפת
בלה פניבשי

זלאי **בלה פניבשי** (בהונגרית: **Fenyvessy Béla**; בודפשט, 15 באוגוסט 1873 – פץ', 6 בינואר 1954) היה רופא היגייניסט יהודי-הונגרי, פרופסור באוניברסיטה, חבר האקדמיה ההונגרית למדעים, בנו של העיתונאי אדולף פניבשי.

## ביוגרפיה
בלה פניבשי נולד במשפחה יהודית כבנם של אדולף פניבשי (1837–1920) וקלרה לוינסון (1846–1925). הוא סיים את לימודיו בתיכון אצל הפיאריסטים וקיבל תואר כרופא באוניברסיטת בודפשט בשמו היום אוניברסיטת אטווש לוראנד. בין השנים 1897–1907 היה מתמחה במכון הרוקחות בבודפשט ואחר כך עוזר מרצה של הפרמקולוג והפנימאי דר' ארפאד בוקאי. בשנת 1905 הוסמך כמרצה לפרמקולוגיה ניסיונית. בשנת 1907 היה עוזר פרופסור במכון בודפשט לבריאות הציבור ושנה לאחר מכן היה מרצה לבריאות הציבור. משנת 1909 היה מרצה בכיר. משנת 1918 היה פרופסור לבריאות הציבור באוניברסיטת בראטיסלבה ואחר כך עד 1944 באוניברסיטת פץ'. בשנים 1919–1920 היה הרקטור של אוניברסיטת בראטיסלבה ואחר כך, בעקבות חוזה טריאנון שהעביר את בראטיסלבה לסלובקיה, עבר יחד עם כל האוניברסיטה לעיר פץ' בהונגריה המצומצמת. במהלך מלחמת העולם הראשונה היה ראש המכון המרכזי לבריאות של הצבא ההונגרי וניהל את הגנת הצבא מפני מגפות, כמו גם את ייצור החיסונים נגד טיפוס הבטן והכולרה. הוא הנהיג חיסונים רב-ערכיים. הוא הקים את תחנת הבריאות הציבורית הכפרית הראשונה בפץ'. הוא עסק במשלימים, בחילוף החומרים של ספירוכטים וטריפנוזומים ובתפקיד הפתוגני של וירוס השפעת. הוא תכנן והפעיל היגיינהסוציאלית נרחבת: בדיקות בריאות ושיכון ובדיקות מזון. עבודתו התאפיינה באימות שיטת הבדיקה המורכבת.

לזכרו, איגוד העובדים הרפואיים והבריאותיים ייסד בשנת 1960 את מדליית הזיכרון של בלה פניבשי המוענקת מדי שנה על הישגים מעשיים בתחום בריאות הציבור ואפידמיולוגיה.

## חייו הפרטיים
אשתו הייתה ליאוני הוליטשר (1882–1954), בתם של ליפוט הוליטשר ווילמה המבורגר, אותה נשא לאישה ב-12 במרץ 1907 בבודפשט.

בנו ג'רג' ליפוט פניבשי (1908–1960) היה מהנדס מכונות. אשתו הראשונה הייתה ליוויה וארגה (1911–?), אשתו השנייה הייתה יוליה פרקש-ריכלינג.

## עבודותיו העיקריות
* איתור שומנים זרים בחמאה (אגר, 1907)
* על האפידמיולוגיה של השפעת (הכשרה רפואית, 1927)

## לקריאה נוספת
* 
* לקסיקון יהודי הונגריה. עורך: פטר אויווארי. בודפשט, 1929. עמ' 276. גישה מקוונת
* גרגיי אנדראשי: לקסיקון של רופאים יהודים הונגרים מצטיינים. בודפשט, מכבי, 2001.
* לקסיקון פץ'. עורך ראשי. פרנץ רומווארי. 2010.
* גזה בוזינקאי: בלה פניבשי, מחלוצי בדיקת הבריאות המורכבת בהונגריה (5 במאי 1974) שבועי רפואי, גישה מקוונת

## הערות שוליים

קטגוריה:רופאים יהודים הונגרים
קטגוריה:אפידמיולוגים יהודים
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי האקדמיה ההונגרית למדעים
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1873
קטגוריה:הונגרים שנפטרו ב-1954
פר קרוהג

**פר לסון קרוהג** (בנורווגית: **Per Krohg**; 18 ביוני 1889 – 3 במרץ 1965) היה אמן נורווגי. לרוב הוא מזוהה עם ציורי הקיר שיצר עבור אולם מועצת הביטחון של האו"ם, הממוקם במטה האומות המאוחדות בניו יורק.

## ביוגרפיה
פר קרוהג נולד בנורווגיה, בנם של הציירים כריסטיאן קרוהג ואודה קרוהג. המשפחה גרה בפריז, שם גדל פר קרוהג. הוא גילה כישרון אמנותי מוקדם ולמד תחילה אצל אביו (בין 1903 ל-1907), אחר כך אצל אנרי מאטיס (מ-1909 עד 1910). בשנים הראשונות עבד כמאייר עיתונים ולימד טנגו בפריז.
ימין|ממוזער|320x320 פיקסלים|פר קרוהג, ציור קיר באולם מועצת הביטחון של האו"ם
עבודתו של קרוהג כאמן כיסתה תחום רחב, מרישומי נייר, איורים וכרזות ועד עיצוב תפאורה, פיסול וציורים מונומנטליים. לאחר שחזר לנורווגיה בשנת 1930 לימד ב באוסלו. במהלך מלחמת העולם השנייה הוא היה עובד כפייה ב. בשנת 1946 מונה לפרופסור ב, ושימש כמנהל שלה בין השנים 1955–1958. בין היתר, תלמידיו כללו את האמנים  ו.

קרוהג יצר את ציורי הקיר עבור אולם מועצת הביטחון של האו"ם, הממוקם בבניין האו"ם בעיר ניו יורק. הוא עיטר מבני ציבור רבים אחרים עם ציורי קיר גדולים, כולל מבני הפיזיקה והכימיה באוניברסיטת אוסלו ובניין עיריית אוסלו. הוא מיוצג עם 6 עבודות באוסף .

בשנת 1950 קיבל את  מזהב מהמלך, ובשנת 1955 מונה למפקד מסדר סנט אולב. משנת 1936 היה חבר ב בסטוקהולם ובשנת 1948 הוענק לו .

## חיים אישיים
הוא התחתן פעמיים. בשנת 1915 נישא לאמנית טקסטיל והדוגמנית ססיל מארי וידיל (לוסי קרוהג) (1891–1977). נולד להם בן אחד. לוסי ניהלה רומן מתמשך עם הצייר ז'ול פסקין, ונישואיה עם פר הסתיימו רשמית בשנת 1934. בנו היה האמן הנורווגי  (1917–2002).

פר התחתן שנית בשנת 1934 עם רגנהילד הלנה אנדרסן (1908–1972).

## קישורים חיצוניים

* 

## הערות שוליים

קטגוריה:ציירים נורווגים
קטגוריה:ילידי 1889
קטגוריה:נורווגים שנפטרו ב-1965
מאטמן & רובין

[ממוזער|279x279px|[טיילור סוויפט, שהוציאה את האלבום *[[1989 (אלבום)|1989]]*, שהופק בחלקו על ידי הצמד.]]

**מאטמן & רובין** (באנגלית: **Mattman & Robin**) הם צמד של פזמונאים שוודים, שעוסקים בכתיבת שירים והפקה מוזיקלית. הצוות מורכב ממטיאס פר לרסון ורובין לנארט פרדריקסון.

## הצלחה מסחרית
בשנת 2016 הוא זכה בפרס גראמי לאלבום השנה על הפקתו המשותפת באלבום האולפן החמישי *[[1989 (אלבום)|1989]] של* הזמרת והיוצרת האמריקאית טיילור סוויפט. נכון ל-8 במרץ 2015, עקף האלבום את המכירות המצטברות של שני האלבומים הקודמים של סוויפט, בארצות הברית, עם יותר מ-4.5 מיליון עותקים נמכרים.

הסינגל הראשון מתוך האלבום, "Shake It Off" יצא ב-18 באוגוסט 2014. הוא דורג במקום הראשון במצעד הפזמונים האמריקאי בילבורד הוט 100, והפך לשיר השני של סוויפט שמגיע למקום הראשון במצעד זה. הסינגל השני מתוך האלבום, "Blank Space" יצא ב-10 בנובמבר וגם הוא הגיע למקום הראשון במצעד הבילבוד הוט 100. הסינגל השלישי מתוך האלבום הוא השיר "Style" שהגיע למקום ה-6 בבילבורד הוט 100. הסינגל הרביעי מתוך האלבום, "Bad Blood", כלל שיתוף פעולה עם הראפר קנדריק לאמאר והגיע גם כן למקום הראשון במצעד הבילבורד הוט 100.

בשנת 2016 הם זכו ב"פרס הגדול" בטקס פרסי הפופ של דניז.

## דיסקוגרפיה

## קישורים חיצוניים

## הערות שוליים

קטגוריה:מוזיקאים שוודים
הנחש הגדול

ממוזער|הנחש הגדול, ציור על ידי האלפדן אגדיוס
**אוֹרְמוּרִין לַנְגִי** (בנורדית עתיקה: **Ormrinn Langi**, בנורווגית: **Ormen Lange**, בפרוזאית: **Ormurin Langi**), או פשוט "הנחש הגדול", הייתה אחת הספינות המפורסמות ביותר שנבנו על ידי הוויקינגים. היא נבנתה עבור המלך הנורווגי אולאף טריגפאסון והייתה הספינה הארוכה, הגדולה והחזקה ביותר בימיה.
## מקור השם
בסוף שנות ה-90 של המאה ה-10 ערך אולאף מסע צלב מוקטן בארצו, נורווגיה על מנת לנצרה. באחד ממסעותיו הוא נסע צפונה והגיע למחוז הולוגלנד (**Hålogaland**). שם הוא הגיע לממלכה קטנה ששכנה בשקיירסטד (**Skjerstad**) של ימינו, אשר שם שלט מלך בשם "ראוד החזק" שסירב להתנצר. לכן התחולל קרב בינו לבין אולאף. אך עקב ירידת שלגים כבדה, התגבורת שהייתה אמורה להגיע לאולאף התעכבה והמלך אולאף ברח. הוא המשיך צפונה, אך חזר כעבור כמה שבועות עם תגבורת וצבא מחוזק, הפעם אולאף ניצח בקרב, כבש את ממלכתו של ראוד ונתן לו שתי אפשרויות: למות או להתנצר. הסאגות אומרות שאולאף ניסה להמיר אותו אך ראוד קילל את ישו, והמלך התרגז כל כך עד שהוא תקע "קוואנסטילק" (מין מקל העשוי מגבעול עבה וחלול של הצמח "אנג'ליקה אירופאית") בגרונו של ראוד ודחף לתוכו נחש, ואז סתם את חורו החיצוני של הגבעול עם ברזל בוער כדי לכפות על הנחש להישאר בגרונו. הנחש אכל את דרכו מצד פלג גופו של ראוד והרג אותו. לאחר הניצחון אולאף לקח כשלל את ממלכתו ועושרו של ראוד, וכמו כן את ספינתו הגדולה של ראוד, "Ormen"-הנחש. הוא לקח אותה לטרונדהיים והשתמש בה כעיצוב לספינה החדשה שלו, לעיצוב החדש הוא הוסיף מספר חדרים גדולים וארוכים יותר וגם כן מספר סיפונים גדול יותר מהעיצוב של הנחש המקורי. לספינתו החדשה הוא קרא הנחש הגדול, משום שהייתה גדולה יותר וחזקה יותר מאשר העיצוב המקורי.
## תיאור הספינה
על פי הדיווחים, נבנו בספינה כ-34 חדרים, בכל חדר הייתה עמדת משוט שאוישה על ידי שני אנשי צוות. הספינה נבנתה כדי להכיל 68 חותרים ועוד אנשים נוספים כגון המלך ומשרתיו, אישים חשובים ועוד. על פי עדויות ארכאולוגיות שנאספו מספינות בעלי מבנה דומה, אורכה של הנחש הגדול הגיע לבין 30–60 מטרים (גוף אשר נחשב כארוך ביותר בדגמי הספינות של אז). גובהה גם כן היה גדול מאוד, בין 5–9 מטרים. כאן, תיאור המובא מה"הסאגה של אולאף טריגפסון" מאת אודר סנורסון:

## השתתפות בקרב סבולדר

על פי מקורות היסטוריים, לאחר שנבנתה הספינה היא שטה הישר אל וונדלנד (פומרניה של היום). דרך "החגורה הגדולה", מצר בדנמרק. ומוונדלנד, התכוון אולאף להשיטה לנורווגיה דרך ארסונד, אלא שאז ארבה להם ברית של מלכים מדנמרק, שוודיה ושל עוד אציל מנורווגיה – אריק הוקונסון. במהלך הקרב הספינה ניזוקה קלות, אך בסאגה של אולאף טריגפאסון מתואר ש"סיפונה נצבע כולו אדום בגלל הדם שנשפך שם". לא ידוע מה קרה לספינה לאחר הקרב, אך סביר להניח שהיא נלקחה שלל בידי אחד המנצחים.

## ראו גם
*טיטניק

## הערות שוליים

קטגוריה:נורווגיה: מדע וטכנולוגיה
קטגוריה:ימי הביניים
ליגת האלופות האסייתית השנייה

**ליגת האלופות האסייתית השנייה** (באנגלית: **AFC Champions League Two**),או בשמה הקודם **גביע AFC,** היא תחרות קבוצות כדורגל בינלאומית שנתית, בין קבוצות שסיימו במקומות הגבוהים של מספר ליגות האסיאתיות בכירות שלא מקבלות כרטיס ישיר לליגת האלופות האסייתית, לפי דירוג הליגות האסייתיות של ה-AFC. היא שייכת לקונפדרציית הכדורגל של אסיה (AFC). קבוצת אל-קעאווה מעיראק וקבוצת אל-כווית מכווית הן שיאניות הזכייה בטורניר עם שלוש זכיות לכל קבוצה, וכווית היא המדינה המצליחה ביותר בגביע זה עם 4 זכיות של קבוצות מהליגה שלה בגביע זה.

## היסטוריה
הטורניר החל בשנת 2004 כטורניר השני בחשיבותו אחרי ליגת האלופות האסייתית, ובעונה הראשונה הגיעו קבוצות מ-14 ליגות בסטטוס של "ליגות מתפתחות" באסיה, מתוך 18 קבוצות שהתמודדו על כרטיס למפעל בסך הכול. בבתים A, B ו-C שובצו קבוצות ממערב ומרכז אסיה, ובשני הבתים הנותרים שובצו קבוצות ממזרח ומדרום-מזרח אסיה. הקבוצות שסיימו במקומות הראשונים בבית שלהן עלו לשלב הנוקאאוט (בהגרלה רנדומלית לחלוטין), וקבוצת אל-ג'איש מסוריה זכתה בעונה הראשונה, לאחר שניצחו בגמר הכל-סורי את אל-ווהדה מהליגה שלה.

ב-2005, 18 קבוצות מתוך 9 מדינות שונות התחרו בגביע. לאחר שהקבוצות הסוריות החזקות יחסית עזבו את הגביע למשך 4 שנים, על מנת לנסות את מזלן בגביע הבכיר של ליגת האלופות האסייתית, אל פייסלי הירדנית ניצחה את נז'מה הלבנונית בגמר. קבוצות ירדניות הצליחו לזכות ב-2 הטורנירים הבאים כשבתווך מצטרפות קבוצות מבחריין ממנה יוצאת זוכת הגביע, בעוד בנגלדש מורדת לשחק בטורניר הנחות יותר גביע נשיא ה-AFC עד לסגירתו של הטורניר ב-2014. ב-2008 התקיים גמר האחרון שכלל 2 משחקים, ומאז משחקים את הגמר משחק אחד באצטדיון נייטרלי עד היום.

ב-2009 זכתה אל-כווית והביאה את הגביע בפעם הראשונה לכווית, לאחריה באה זכייה של אל-איתיחד מסוריה וזכייה של נסאף קארצ'י מאוזבקיסטן. מ-2012 ועד 2014 זכו קבוצות כוויתיות 3 פעמים ברצף, ב-2015 הייתה זו דווקא ג'והור דארול תעזים ממלזיה שהצליחה לזכות בגביע בפעם הראשונה ומ-2016 עד 2018 זכתה 3 פעמים ברצף קבוצת אל-קעאווה העיראקית. ב-2019 זכתה בפעם הראשונה קבוצה מלבנון כשאל-אחד ניצחה את קבוצת 25 באפריל הצפון קוריאנית. ב-2020 הטורניר בוטל עקב התפרצות מגפת הקורונה.

## פורמט הטורניר ותנאי קבלה
כיום 36 קבוצות משתתפות בגביע בשלב הבתים (12 ממערב אסיה, 12 מדרום מזרח אסיה, 4 ממזרח אסיה, 4 ממרכז אסיה ו-4 מדרום אסיה), מתוך 48 משתתפות בטורניר בסך הכול (12 נושרות בשלבי המוקדמות).

## המדינות המשתתפות
### מפדרציית מזרח אסיה (EAFF)
* 
* 
* 
* 
* 
* 

### מפדרציית דרום-מזרח אסיה (AESN)
* 
* 
* 
* 
* 
* 
* 
* 
* 
* 
* 

### מפדרציית דרום אסיה (SAFF)
* 
* 
* 
* 
* 
* 
* 

### מפדרציית מרכז אסיה (CAFA)
* 
* 
* 
* 
* 

### מפדרציית מערב אסיה (WAFF)
* 
* 
* 
* 
* 
* 
* 
* 
* 
* 
* 

## רשימת הגמרים

## זכיות לפי קבוצה

## זכיות לפי מדינה

## קישורים חיצוניים

* 

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באסיה
ג'ון לנגנוס

**ג'ון לנגנוס** (בצרפתית: **John Langenus**; 9 בדצמבר 1891 – 1 באוקטובר 1952) היה שופט כדורגל בלגי, ששפט בטורנירי גביע העולם בשנות ה-30. ידוע בעיקר כמי ששפט את גמר מונדיאל 1930.

## קריירת שיפוט

הטורניר הגדול הראשון בו שפט היה אולימפיאדת 1928. הוא ניהל את משחק שמינית הגמר בו אורוגוואי ניצחה 2–0 את המארחת הולנד וקיבל את הכבוד במשחק על מדליית הארד בו איטליה הביסה 3–11 את מצרים.

גולת הכותרת בקריירה שלו הייתה במונדיאל 1930 שהיה לראשון ונערך באורוגוואי. הוא שפט ארבעה משחקים כששניים מתוכם היו ה-1–6 של ארגנטינה נגד ארצות הברית בחצי הגמר והגמר בין היריבות אורוגוואי לארגנטינה. לפני פתיחת הגמר לנגנוס התעקש על כך שכל 60,000 הצופים ייבדקו אם הם מחזיקים בנשק, ולאחריה נמצאו והוחרמו כ-1,600 אקדחים. המארחת ניצחה בסיום בתוצאה 2–4 וזכתה בגביע. שנתיים אחר כך בדצמבר 1932 ניהל גם את הניצחון 3–4 של אנגליה על "נבחרת הפלא" האוסטרית, ועליו אמר שחווה את קרב הכדורגל הטוב ביותר שנערך בסטמפורד ברידג'.

אף על פי שהיה אחד השופטים הבכירים באירופה הוא הורשה לשפוט רק משחק אחד במונדיאל 1934, בניצחון 1–2 של צ'כוסלובקיה על רומניה. הופעתו האחרונה בטורניר גדול היה בתיקו 1–1 של גרמניה הנאצית ושווייץ במונדיאל 1938 ובמשחק על המקום השלישי בו ברזיל ניצחה 2–4 את שוודיה. לנגנוס שפט את משחקו האחרון ביוני 1939 שהיה ל-64 שלו בסך הכל בין נבחרות. עד 1944 עדיין היה פעיל בליגה הבלגית ולאחר הפרישה כתב שלושה ספרים. אוטוביוגרפיה שנקראת "שורק בעולם" ושתי עבודות נוספות הקשורות לכדורגל.

## קישורים חיצוניים

קטגוריה:שופטי כדורגל בלגים
קטגוריה:בלגים שנולדו ב-1891
קטגוריה:בלגים שנפטרו ב-1952
נמרוד שלום אריאב

**נמרוד שלום (ציגי) אריאב** (24 בספטמבר 1926 – 3 באוגוסט 2023) היה מנכ"ל התעשייה האווירית לישראל בשנים 1983–1985.

## קורות חיים
אריאב נולד בלובלין שבפולין, בנם של אריה-לייב ציגלמן ומרטה לבית וייסברוד. בפרוץ מלחמת העולם השנייה עברה משפחתו לבלז'יצה. ב-1942 רצחו הנאצים את אביו במהלך אקציה בגטו בלז'יצה. לאחר הטבח הוחלט כי ינסה להסתוות לפולני-נוצרי בזכות מראהו, הוא לקח לעצמו את השם הבדוי "הנריק גורסקי", עבר לוורשה שם הצטרף למחתרת ארמייה קריובה ועבר הכשרה כלוחם. הוא הביא את אחיו התאום אברהם לוורשה, אך זהותם נחשפה וב-1943 נהרג אחיו. הוא שינה את שמו שוב ל"בז'ה יבגנוב קובלסקי". תחת זהות זו השתתף במרד ורשה במהלכו נפצע באורח קשה. לאחר המלחמה עבר למחנה עקורים בגרמניה, למד באוניברסיטה במינכן והצטרף לאצ"ל. הוא היה פעיל בתנועת הבריחה ומונה למפקד מחנה ההכשרה של ההגנה בצרפת.

ב-1948 עלה לישראל. הוא שירת בחיל האוויר במשך שבע שנים, שימש קצין אחזקה ראשי בכנף 4 והשתחרר בדרגת סרן. ב-1954 החל לעבוד במפעל בדק מטוסים (לימים התעשייה האווירית לישראל), ב-1958 הקים את החטיבה לייצור כלי טיס, לצורך ייצור מטוסי פוגה מגיסטר, ב-1964 מונה לסמנכ"ל ייצור וכיהן בתפקיד עד 1973. לאחר מכן ניהל חברה בבעלות שאול אייזנברג לשיווק מוצרי תעופה. עשור לאחר מכן התבקש על ידי משה ארנס לשוב לתעשייה האווירית על מנת לכהן כמנכ"ל ולקדם את פרויקט הלביא, אריאב הסכים תוך קציבת הכהונה מראש לשנתיים, וכיהן בתפקיד עד 1985.

לאחר פרישתו כיהן במשך כשנה כיו"ר החברה לישראל בבעלותו של אייזנברג. הוא היה שותף במשך 15 שנים עם אהרון פרנקל בחברה בתחום ייצור כלי טיס.

היה נשוי לאודט עד למותה ב-2018. נולדו להם שני בנים.

נפטר ב-3 באוגוסט 2023 והובא לקבורה בבית הקברות קריית שאול.

## קישורים חיצוניים
* נמרוד שלום אריאב, באתר מוזיאון הלוחם היהודי
* הילד מהמחתרת הפולנית שהפך למנכ"ל התעשייה האווירית
* לוחם המחתרת הפולנית, שהגיע להיות מנכ"ל אחת מזרועות הביטחון של מדינת ישראל
* נמרוד שלום אריאב, באתר בטאון גמלאי התעשייה האווירית

## הערות שוליים

קטגוריה:מנכ"לי התעשייה האווירית לישראל
קטגוריה:לוחמי ההגנה
קטגוריה:פעילי ההעפלה
קטגוריה:יהודים לוחמי ארמייה קריובה
קטגוריה:ילדים בשואה: פולין
קטגוריה:ניצולי השואה: פולין
קטגוריה:ישראלים ילידי פולין
קטגוריה:חיילי חיל האוויר במלחמת העצמאות
קטגוריה:דירקטורים ישראלים
קטגוריה:החברה לישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1926
קטגוריה:ישראלים שנפטרו ב-2023
Supergiant Games

**Supergiant Games** היא חברה אמריקאית העוסקת בפיתוח משחקי וידאו ומשחקי מחשב, ושוכנת בסן פרנסיסקו, קליפורניה, ארצות הברית.
## היסטוריה
החברה נוסדה בשנת 2009 על ידי שני עובדי Electronic Arts לשעבר, אמיר ראו וגאווין סימון, שעבדו יחדיו על סדרת משחקי Command & Conquer. לאחר שהשניים התפטרו מעבודתם ב-EA, הם עברו לגור יחדיו והחלו לעבוד על משחקם הראשון. העובד הראשון שגויס לחברה היה דארן קורב אשר היה אחראי על המוזיקה והאפקטים הקוליים.

משחקם הראשון, Bastion, הוצג לראשונה ב-2010 במהלך PAX 10, ואחריו החברה חתמה עם האחים וורנר להפצת המשחק. המשחק יצא ב-2011 וזכה לביקורות חיוביות רבות והיה מועמד למשחק השנה בטקס פרסי משחק השנה 2011.

בדצמבר 2018 הציגה החברה את משחקה הרביעי, האדס, במהלך טקס פרסי משחק השנה 2018, והוצע להורדה בגישה מוקדמת כבר באותו החודש. המשחק, אשר היה בסגנון Roguelike ומבוסס על המיתולוגיה היוונית, יצא בסטים ב-17 בספטמבר 2020, ומייד זכה להצלחה וביקורות חיוביות. המשחק קיבל 8 מועמדויות בטקס פרסי משחק השנה 2020, וזכה בקטגוריות משחק האינדי של השנה ומשחק האקשן של השנה. בנוסף היה המשחק הראשון שזכה בפרס הוגו כחלק מקטגוריית משחקי וידאו מיוחדת ב-2021, וזכה בפרס נבולה על כתיבתו.

בדצמבר 2022 הציגה החברה את משחקה החמישי, האדס II, במהלך טקס פרסי משחק השנה 2022. המשחק, כמו קודמו, בסגנון Roguelike ומבוסס על המיתולוגיה היוונית. ב-5 במאי 2024 יצא בגישה מוקדמת, וב-25 בספטמבר 2025 יצא לפלטפורמות Windows, נינטנדו סוויץ' ונינטנדו סוויץ' 2. המשחק קיבל 6 מועמדויות בטקס פרסי משחק השנה 2025, וזכה בקטגוריות משחק האקשן של השנה. המשחק נבחר בפרסי סטים כמשחק הטוב ביותר בסטים-דק ב-2025.

## משחקים שפותחו על ידי החברה

## קישורים חיצוניים

* 

## הערות שוליים

קטגוריה:חברות משחקי וידאו אמריקאיות
שעבוד הגוף

**שעבוד הגוף** הוא מושג הלכתי שמתאר את היחס בין מלווה ולווה בהלוואה.

## מקור המושג
המושג מופיע לראשונה בשם רבינו תם אצל הרא"ש. שמואל פוסק שאדם שמוכר שטר חוב לאדם אחר. לאחר מכן יכול בעל החוב המקורי לחזור ולמחול על החוב, והחוב מחול. נמצא שהאדם שקנה את החוב לא יכול לגבות את החוב שקנה, כיוון שהוא נמחל בידי מוכר שטר החוב, המלווה. כדי להסביר איך ייתכן שהמכירה תהיה מכירה מלאה אבל בכל זאת תישאר זכות המחילה ביד המלווה הסביר רבינו תם:

"דמוכר שטר חוב שיכול למחול אף על פי שמדאורייתא הוי מכר משום דשני שיעבודים יש לו למלוה על הלוה אחד שיעבוד נכסיו ואחד שגופו משועבד לפרוע לו ושעבוד נכסיו של הלוה יכול המלוה למכור אבל שיעבוד גופו של הלוה אין קניין נתפס עליו הלכך כל זמן שלא מחל לו גובה נכסיו של לוה אבל אם מחל המלוה ללוה שיעבוד גופו שנשאר אצלו פקע נמי שיעבוד נכסין דנכסי דאינשי אינון ערבין ביה וכשנסתלק שיעבוד הלוה נסתלק נמי שיעבוד נכסיו".

הוא קובע שבכל הלוואה יש שני שעבודים. שעבוד אחד הוא של נכסי הלווה כלפי המלווה. הנכסים משועבדים לטובת פרעון החוב. שעבוד שני הוא שעבוד גופו של הלווה. כלומר, הלווה מחויב לפעול לטובת החזרת החוב. כאשר המלווה מכר את החוב הוא מכר רק שעבוד אחד, את שעבוד הנכסים של הלווה, אולם שעבוד גופו של הלווה נותר בידו והוא דבר שאי אפשר למכור. כאשר מוחל המלווה על שעבוד גופו של הלווה הוא מפקיע את כל החוב, וממילא פוקע גם שעבוד נכסי הלווה. בדרך זו נותר קונה החוב בלא יכולת גביה.

## הערות שוליים

קטגוריה:מושגים ביהדות
ליאור

קטגוריה:שמות פרטיים עבריים לגברים ולנשים
קטגוריה:שמות משפחה עבריים
רארויה

שמאל|ממוזער|280px|תושבים מרארויה מנקים דגים ליד הכפר גרומאואה
**רארויה** (בצרפתית: **Raroia**) או **רארו-נוקו** (**Raro-nuku**), הוא אטול באיי טואמוטו בפולינזיה הצרפתית, השוכן 740 קילומטרים צפונית-מזרחית לטהיטי ו-6 קילומטרים דרומית-מערבית לאטול . מבחינה מנהלית הוא חלק מהקומונה של .

## גאוגרפיה
האטול בצורת אליפסה באורך 43 קילומטרים וברוחב של 14 קילומטרים, כששטח הלגונה המרכזית הוא 359 קילומטרים רבועים, וגודל השטח היבשתי הוא 41 קילומטרים רבועים. השטח היבשתי מורכב מ-280 איי שונית (מוטו), שמתוכם כ-60 (כולל הגדולים והגבוהים יותר) נמצאים בצד הפונה אל הרוח. הכפר גרומאואה (Garumaoa), השוכן בצד הצפון-מערבי של הלגונה, הוא היישוב העיקרי. נתיב מים בר ניווט (Passe Garue) מוביל ללגונה. האוכלוסייה נכון למפקד האוכלוסין של 2012 הייתה 233.

הכניסה ללגונה בצפון-מערב מחולקת לשלושה ערוצים המופרדים זה מזה בשרטונים. התעלה הצפונית ביותר היא בעומק של עד 6.4 מטרים וניתן להיכנס דרכה באמצעות ספינות באורך של עד 100 מטרים. בצד המזרחי של האטול יש שדות שיחים, בצפון ובמערב האטול מכוסה עצים, במיוחד ליד הכניסה ועד 5 קילומטרים דרומית לה. בפנים עומק הלגונה הוא עד 27 מטרים. גידול פנינים מתבצעת כאן על שוניות האלמוגים.

## היסטוריה
רארויה וטאקומה נקראו על ידי אנשי  הקדומים נאפייט, "התאומים" (Napaite, -ייט, שניים).

האירופאים המתועדים הראשונים שהגיעו לרארויה היו במשלחת הספרדית בראשות חוקר הארצות הפורטוגלי פדרו פרננדש דה קיירוש ב-14 בפברואר 1606. האי קיבל את השם "לה פוחיטיבה" (La Fugitiva, "הנמלטת" בספרדית). מאתיים שנים אחר-כך, בשנת 1820, נצפה האי שוב על ידי פביאן גוטליב פון בלינגסהאוזן, שקרא לו ברקלאי דה טולי על שם הפלדמרשל הרוסי מיכאיל ברקלאי דה טולי.

בשנת 1947 הגיעה רפסודת קון-טיקי של תור היירדאל לרארויה לאחר מסעה בן 101 הימים מאמריקה הדרומית. מאוחר יותר התגורר שם אחד מאנשי הצוות, האנתרופולוג השוודי , שחקר את הכלכלה והחברה של האי. הוא כתב כמה ספרים על רארויה, בהם "עבודה וחיים ברארויה" (Work and Life on Raroia מ-1955, המבוסס על עבודת התזה שלו לתואר דוקטור באוניברסיטת אופסלה). בספרו "רארויה: אי שמח בימי הדרום" (Raroia: Happy Island of the South Seas) מ-1952 הוא מציין, "השלום ברארויה נובע מכך שלעם אין מצוקות חומריות ואין שום מטרה אחרת בחיים מאשר רק לחיות" (Danielsson, 294).

באפריל 2006 החל שדה התעופה ברארויה לשרת את צורכי התחבורה האווירית של האטול, עם טיסות בלתי סדירות של חברת .

## תושבים
השפות המדוברות ברארויה הן  וצרפתית. פאומוטו היא השפה המקומית, וצרפתית נלמדת בבית הספר היסודי בכפר גרומאואה שבאי. כדי ללמוד בבית ספר תיכון הילדים מפליגים לאי הגדול יותר מאקמו. כדי ללמוד באוניברסיטה הם יכולים לנסוע לטהיטי, שנמצאת במרחק של 748 קילומטרים משם. תושבי רארויה ידועים, כמו רוב הפולינזים, בסבר פנים יפות, ולמרות שאין מקומות לינה מוסדרים לתיירים על האי, המקומיים יחלקו לעיתים קרובות את מקומות הלינה שלהם עם המטיילים. התזונה ברארויה מורכבת בעיקר ממאכלי ים מקומיים, לחם מיובא, אורז ומזון משומר. ענפי הכלכלה העיקריים של האי הם דיג גידול פנינים וגידול קופרה.

## לקריאה נוספת

*Bengt Danielsson, *Work and Life on Raroia: An Acculturation Study from the Tuamotu Group, French Oceania*, G. Allen & Unwin, 1956
*Bengt Danielsson, *Raroia - Happy Island of the South Seas*, Rand McNally, 1953


## קישורים חיצוניים

* 
*Raroia article in the World Culture Encyclopedia

## הערות שוליים

קטגוריה:פולינזיה הצרפתית: גאוגרפיה
מוסקבה מתחת לאפס

**מוסקבה מתחת אפס** (ברוסית: **Москва ноль**) הוא סרט משנת 2006 בבימויה של מריה לידון.
## תקציר עלילת הסרט
צוות חילוץ מחפש אחר אנתרופולוג שנעלם במערות ובקטקומבות שמתחת לעיר מוסקבה שמאוכלסים בשדים.
## שחקנים ודמויות

## קישורים חיצוניים

קטגוריה:סרטי אימה ספרדיים
קטגוריה:סרטי מתח ספרדיים
קטגוריה:סרטים ברוסית
קטגוריה:סרטים שצולמו ברוסיה
קטגוריה:מוסקבה בקולנוע
קטגוריה:סרטים באנגלית
קטגוריה:סרטים בריטיים
קטגוריה:סרטי אימה בריטיים
קטגוריה:סרטים אמריקאיים
קטגוריה:סרטי 2006
קטגוריה:סרטי אימה על-טבעיים אמריקאיים
פיל רו

**דייוויד פיליפ רו** (באנגלית: **David Phillip Roe**; נולד ב-21 ביולי 1945) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת טנסי, ברציפות מאז 2009. רו, חבר המפלגה הרפובליקנית, היה יו"ר הוועדה לענייני חיילים משוחררים במהלך הקונגרס ה-115 של ארצות הברית. בינואר 2020 הכריז על פרישתו מהחיים הפוליטיים, וכהונתו הסתיימה בראשית 2021. מייק קלי שנשוי לאחות של רו שירת בבית הנבחרים במקביל לרו.

## ביוגרפיה
רו נולד ביולי 1945 בקלארקסוויל שבטנסי. הוא למד באוניברסיטת אוסטין פי סטייט (Austin Peay State University), שם היה לבוגר ב-1967. בשנת 1972 קיבל תואר ברפואה מבית הספר לרפואה של אוניברסיטת טנסי. לאחר שסיים את לימודיו הגבוהים, שירת רו בחיל הרפואה של צבא ארצות הברית, ושובץ לדיוויזיה השנייה בבסיס מחנה קייסי השוכן בקוריאה הדרומית. ב-1974 השתחרר מהצבא בדרגת מייג'ור. לאחר מכן החל ללמוד כגינקולוג מיילד בעיר ג'ונסון סיטי, ולאחר 31 שנה בעולם הרפואה עזב למען הפוליטיקה של ארצות הברית. בשנת 203 נבחרה למועצת העירייה של ג'ונסון סיטי, ובשנים 2003–2007 כיהן כסגן ראש העיר. לאחר מכן, מ-2007 ועד 2009 היה ראש העיר.

ב-2008 התקיימו בחירות מקדימות במפלגה הרפובליקנית לבחירת מועמד המפלגה לייצוג מחוז הקונגרס הראשון של טנסי בבית הנבחרים של ארצות הברית. רו גבר בפריימריז על דייוויד דייוויס, נציג המחוז המכהן שנבחר לראשונה שנתיים קודם לכן, בבחירות האמצע ב-2006. דייוויס ייחס את הפסדו לקולות של מצביעים דמוקרטים שהשתתפו בבחירות המקדימות הפתוחות, ובחרו להצביע ליריבו כמחאה על דפוס הצבעותיו השמרני בקונגרס. בבחירות הכלליות ניצב רו בפני רוב ראסל, מנהל המרכז לכתיבה ולתקשורת באוניברסיטת המדינה של מזרח טנסי. היבחרו של רו לבית הנבחרים היה צפוי כבר בעת שזכה בפריימריז הרפובליקני, שכן את המחוז ייצגו חברי המפלגה הרפובליקנית ברציפות מאז 1881.

ב-5 בפברואר 2013 הציג רו במליאת בית הנבחרים את "חוק אנדרטת המלחמה הלאומית לסערת המדבר ומגן במדבר". הצעת חוק זו אישרה להקים אנדרטה לחיילי הכוחות המזוינים של ארצות הברית שהשתתפו במלחמת המפרץ ובמבצע מגן במדבר, בסמוך לאנדרטת לינקולן. בראשית כהונתו הבטיח רו לשרת בבית הנבחרים חמש תקופות כהונה בלבד, שהן עשר שנים. עם זאת, ב-6 בפברואר 2018 הכריז כי יתמודד לקדנציה שישית, באומרו כי עליו להמשיך בעבודתו שהחל כאשר מונה ליושב ראש הוועדה לענייני חיילים משוחררים.

בינואר 2020 הכריז כי יפרוש מהחיים הפוליטיים עם התפזרות הקונגרס ה-116 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי טנסי
קטגוריה:רופאים אמריקאים
קטגוריה:קצינים וחוגרים בצבא ארצות הברית
קטגוריה:ראשי עיריות בטנסי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטנסי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:תנועת מסיבת התה: אישים
קטגוריה:בוגרי אוניברסיטת המדינה של אוסטין פיי
קטגוריה:בוגרי אוניברסיטת טנסי
קטגוריה:אמריקאים שנולדו ב-1945
היפוליטה (DC קומיקס)

**היפוליטה** (באנגלית: **Hippolyta**) היא דמות משנה בדיונית המופיעה בחוברות הקומיקס וונדר וומן ביקום DC של DC קומיקס. הדמות הופיעה לראשונה בתור הזהב של הקומיקס בחוברת *All-Star Comics #8* מדצמבר 1941, ונוצרה על ידי הכותב ויליאם מולטון מרסטון והמאייר הארי ג'. פיטר. דמותה מבוססת על מלכת האמזונות היפוליטה מהמיתולוגיה היוונית.

היפוליטה היא מלכת האמזונות באי תמיסקירה, אמה של דיאנה ובמספר המשכויות גם אמה המאמצת של דונה טרוי. בסיפור המקור של הדמות, היא שכנה באמזוניה בימיה של יוון העתיקה, עד אשר הולכה שולל בידי הרקולס, שרדף אחריה וגבר עליה כשהיה תחת השפעתו של אל המלחמה מארס. היא הצליחה להביס אותו בעזרת אבנט קסום שלבשה, אך הוא תעתע בה כדי שתסיר את האבנט וגנב אותו. עקב כך, האמזונות איבדו את כוחות העל שלהן ואת תמיכתה של אפרודיטה. בסופו של דבר, מעשיהן נסלחו, אך הן אולצו לענוד צמידים שנועדו להזכיר להן שלא להתפתות למרמתם של גברים. כדי להשיב לעצמן את מעמדן, נגזר על האמזונות לעזוב את עולם האדם ולעבור אל האי פרדייז. במקום זה הן ביססו חברה ותרבות משלהן, בהיותן חופשיות מהרוע שבעולם האדם. הן יהיו אלמותיות כל עוד הן יישארו באי פרדייז והיפוליטה תשמור על האבנט הקסום שלה. מרבית ההיסטוריה שבסיפור המקור הורחבה ואף שוכתבה מחדש בתקופת העידן המודרני של הקומיקס.

דמותה של היפוליטה מופיעה בסדרת הטלוויזיה משנות ה-70 "אשת חיל" בגילומן של השחקניות קלוריס ליצ'מן, קרולין ג'ונס וביאטריס סטרייט. עיבוד קולנועי ראשון של הדמות היה בסרט היקום הקולנועי של DC "וונדר וומן" בגילומה של קוני נילסן, ששבה לגלם אותה ב"ליגת הצדק", "וונדר וומן 1984" ו"ליגת הצדק: גרסת סניידר".

## ראו גם
* היפוליטה (מארוול קומיקס) - גרסת הדמות בחברת מארוול קומיקס המתחרה

## קישורים חיצוניים
* 
* דף הדמות בפרויקט פאנדום של DC קומיקס

קטגוריה:וונדר וומן
קטגוריה:אלים למחצה בדיוניים
קרחון גראמאדה

ממוזער|שמאל|250px|מפת האי סמית'. קרחון גראמאדה מצוי במרכז השורה התחתונה של רביעי המפה.
**קרחון גראמאדה** (באנגלית: **Gramada Glacier**; בבולגרית: **ледник Грамада**) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 3 קילומטרים.

הקרחון מנקז את המדרונות הדרום-מזרחיים של רכס אימאון, ממזרח לפסגת ריגס, דרומית-מזרחית מאוכף מאדאן, ומדרום לפסגת נאופיט.

הקרחון ממוקם מדרום מערב לקרחון ארמירה, ומצפון-מזרח לקרחון לטניצה.

הקרחון נשפך אל מפרצון ברשליאן.

## היסטוריה
### גילוי ומיפוי הקרחון

הקרחון מופה לראשונה על ידי חוקרים בולגריים בשנת 2009.

### מקור השם

הקרחון נקרא על שם העיירה גראמאדה שבצפון-מערב בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון גראמאדה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

 

גראמאדה
גראמאדה
שאהין נג'פי

**שאהין נג'פי** (בפרסית: **شاهين نجفى**, נולד ב-1980) הוא מוזיקאי, זמר, תמלילן ופעיל פוליטי איראני, המתגורר מאז 2015 בבריטניה.

שיריו של נג'אפי עוסקים בעיקר בנושאים כמו תיאוקרטיה, עוני, סקסיזם, צנזורה, עבודת ילדים, הוצאה להורג, התמכרות לסמים והומופוביה. בראיונות הצהיר כי הוא שואף להשתמש במרכיבים פואטיים, ספרותיים, פילוסופיים ופוליטיים במוזיקה שלו.

## ביוגרפיה
נג'אפי נולד בעיר בבנדר-י אנזלי שלחוף הים הכספי, באיראן. כשהיה בן שש נפטר אביו, ובהמשך אחיו הפך נרקומן ומת גם הוא. הוא החל לכתוב שירה כנער והחל ללמוד גיטרה בסגנונות הקלאסיים והפלמנקו בגיל 18. לאחר מכן הפך לאמן מחתרת באיראן, עבד עם להקות שונות, בסגנון רוק.

הוא למד סוציולוגיה באוניברסיטת גילן והביע בגלוי את דעתו על האוניברסיטה, מה שהוביל לסילוק ממנה.

נג'אפי עבר להתגורר בגרמניה בשנת 2005, והקים מספר להקות רוק המופיעות עם מוזיקה בשפה הפרסית. השירים הפוליטיים והחברתיים שלו החלו להיות משודרים על ידי שדרנים פרסיים והוא החל להתפרסם גם בתקשורת הבינלאומית. בשנת 2012, נאלץ להסתתר מחשש לחייו בעקבות פרסום השיר "הו נַקי ('טהור')", בו הוא מזמין בצורה מטפורית את האמאם השיעי העשירי, עלי אל-האדי, המכונה "הטהור", לחזות בהידרדרותה המוסרית של איראן תוך פירוט שורה ארוכה של מקרים שהביכו את המשטר האיראני. עם שחרור הקליפ של השיר הועמד פרס של מאה אלף דולר על ראשו, ואף יצאה פתווה הדנה אותו למיתה מטעם אייתוללה גולפאייגאני. ביוני 2014, הוא התפשט בהופעה כמחאה על היחס לאסירים הפוליטיים באיראן, והביא לגל תגובות ברשתות החברתיות האיראניות.

בפברואר 2017, הקליט שיר עם אביב גפן וחודש אחר כך הופיע בישראל.

## דיסקוגרפיה
* *[[:fa:توهم (آلبوم)|Illusion]]* (2009)
* *[[:fa:سال خون|The Year of Blood]]* (2010)
* *[[:fa:هیچ هیچ هیچ|Hich Hich Hich]]* (2012)
* *[[:fa:ترامادول (آلبوم)|Tramadol]]* (2013)
* *[[:fa:ص (آلبوم)|Sade]]* (2015)
* *[[:fa:رادیکال (آلبوم)|Radikal]]* (2017)
* *[[:fa:جنس سوم|Jens Sevom]]* (2019)

## קישורים חיצוניים

* 

## הערות שוליים

קטגוריה:מוזיקאים איראנים
קטגוריה:זמרים איראנים
קטגוריה:מהגרים מאיראן לגרמניה
קטגוריה:איראנים שנולדו ב-1980
למבורגיני סנטנריו

**למבורגיני** **סנטנריו** (באנגלית: **Lamborghini Centenario**) היא מכונית ספורט במרכב קופה, בעלת שני מקומות ישיבה, שיוצרה בין השנים 2016 ל-2017. היא הוצגה בתערוכת הרכב הבינלאומית של ז'נבה במרץ 2016 לציון יום הולדתו ה-100 של מייסד החברה, פרוציו למבורגיני.

## מפרט טכני
היא כוללת מנוע בנזין V12 צילנדרים בנפח 6.5 ליטר המספק 770 כ"ס ב-8,600 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.8 שניות והמהירות המרבית עומדת על .

## סנטנריו רודסטר
היא גרסת הגג הנפתח לגרסה הבסיסית, ההבדל היחיד הוא המשקל אשר ירד ל-1,570 ק"ג עקב שהוסר הגג. היא נחשפה באוגוסט 2016.

## במדיה
הסנטנריו מופיע כרכב בסדרת משחקי הווידאו Forza, כמו כן גם באספלט 8 ובאספלט 9.

## קישורים חיצוניים

## הערות שוליים

קטגוריה:דגמי מכוניות שהושקו ב-2016
ס
קטגוריה:מכוניות ספורט
קטגוריה:מכוניות קופה
מפל מים מלאכותי

[ממוזער|[מפלי מרמורה באומבריה, שבאיטליה הם מפלי המים המלאכותיים הגבוהים ביותר בעולם. גובהם 165 מטרים, והם נבנו בתקופת רומא העתיקה.]]
[ממוזער|מפל מים מלאכותי בתוך "המרכז הבינלאומי" בעיר [דטרויט במדינת מישיגן שבארצות הברית.]]
**מפל מים מלאכותי** הוא אלמנט מים או מזרקה אשר מחקה מפל מים טבעי, ומשמש בעיצוב גנים ובאדריכלות נוף.

## היסטוריה

מפלי מים מלאכותיים נבנו החל מהעת העתיקה. מפלי מרמורה, שנבנו בתקופת רומא העתיקה, הם כיום מפלי המים המלאכותיים הגבוהים בעולם.

מפלי מים מלאכותיים נבנים מאות שנים כחלק מגנים יפניים. המדריך לבניית גנים יפניים "סאקוטייקי", שנכתב באמצע המאה ה-11, מתאר תשעה סוגים של מפלי מים מלאכותיים.

מפלים מלאכותיים היו פופולרים בגנים שנבנו באירופה החל מתקופת הרנסאנס (בגנים פרטיים ומלכותיים) ועד סוף המאה ה-19 ותחילת המאה ה-20 (בפארקים ציבוריים). דוגמה למפל מים שנבנה בפארק ציבורי, הוא המפל שנבנה בשנת 1888 בפארק ויקטוריה שבברלין, והמפל שנבנה בפארק שער הזהב בסן פרנסיסקו במדינת קליפורניה שבארצות הברית.

## מפלי מים מלאכותיים בתוך מבנים

מפלים מלאכותיים מותקנים בתוך בניינים ממספר סיבות: יצירת אלמנטי נוי מרשימים, יצירת רעש לבן, לחות (על מנת לנגוד מיזוג אוויר המייבש את האוויר, או ליצור סביבה לחה באזור יבש), וכן הם מייצרים רגשות שלווה במתבונן במפל.

## גלריית תמונות


קובץ:Washington zoo waterfall 2016.jpg|מפל מים מלאכותי בגן החיות הלאומי, בוושינגטון בירת ארצות הברית
קובץ:HK Central Chater Garden Pool 1.JPG|מפל מים מלאכותי בגן צ'ארטר, באזור סנטרל, בהונג קונג
קובץ:Salzburg AG - Wasserfall 5.JPG|מפל מים מלאכותי, ופסלי נוי במבנה בזלצבורג
קובץ:IMG 2317 - Washington DC - FDR Memorial - Cherry Blossoms.JPG|מפל מים מלאכותי כחלק מאנדרטת פרנקלין דלאנו רוזוולט, בוושינגטון בירת ארצות הברית
קובץ:Reproduction Waterfall Wichita Falls.jpg|מפל מלאכותי בעיר ויצ'יטה פולז, שבטקסס


## ראו גם
* הבית על האשד

## לקריאה נוספת

• Maggie Hiufu Wong, **[https://edition.cnn.com/travel/article/waterfall-skyscraper-china-guizhou/index.html New skyscraper in China features 108-meter-tall waterfall]**, CNN 26th July 2018

## קישורים חיצוניים

* מפל מים מלאכותי בעיר גו יאנג שבסין, שגובהו 108 מטרים
* מפת המים המלאכותי המרשים בעולם לפי מגזין architectureanddesign
* מטרות מפלי מים מלאכותיים בספרות מדע בדיוני ופנטזיה
* 

## הערות שוליים

קטגוריה:צורות נוף מלאכותיות
קטגוריה:מפלי מים
קטגוריה:מזרקות
דייוויד ס. כהן

**דייוויד סמואל כהן** (באנגלית: **David Samuel Cohen**; נולד ב-11 ביוני 1963) הוא תובע ומשפטן יהודי-אמריקאי שכיהן כסגן ראש ה-CIA. בשנים 2015–2017 כיהן גם כן כסגן ראש סוכנות הביון המרכזית. טרם לכן, במהלך נשיאותו של ברק אובמה, עבד במחלקת האוצר של ארצות הברית כתת-מזכיר המחלקה לענייני טרור ומודיעין פיננסי. לתקופה קצרה בראשית 2021 היה ראש ה-CIA בפועל.

## ביוגרפיה
כהן הוא יהודי, בנו של רופא מבוסטון. בשנת 1985 הוא סיים את לימודיו באוניברסיטת קורנל וב-1989 השלים לימודי תואר שני במשפטים באוניברסיטת ייל. לאחר שסיים את לימודי המשפטים, התמחה כהן כעוזר משפטי עבור נורמן פ. רמזי, שופט בבית המשפט הפדרלי המחוזי במרילנד.

לאחר עבודתו כפקיד משפטי, החל כהן לעבוד לראשונה כעורך דין במשרד עורכי הדין "מילר, קאידי, לרוקה & לוין", "בוטיק להגנה פלילית" בוושינגטון הבירה והתמחה בהגנה על עברייני צווארון לבן ובליטיגציה אזרחית. בשנת 1999 התקבל לעבודה במחלקת האוצר של ארצות הברית כעוזרו היועץ המשפטי למחלקה ניל וולין. מאוחר יותר כיהן כיועץ המשפטי בפועל. במחלקת האוצר, עובדי המחלקה ייחסו לכהן עיצוב חקיקה שהיוותה הבסיס לפרק השלישי בחוק הפטריוט, העוסק בהלבנת הון. בשנת 2001 הוא עזב את השירות הציבורי והצטרף למשרד עורכי הדין וילמר-הייל השוכן בוושינגטון הבירה. במשך שבע שנים עבד שם, וב-2004 נעשה שותף. תחומי העיסוק שלו כללו ליטיגציה אזרחית מורכבת, הגנה על עבירות צווארון לבן ותחומי עניין משפטיים אחרים.

בשנת 2009, מונה כהן בידי נשיא ארצות הברית ברק אובמה לעוזר מזכיר האוצר לענייני מימון טרור, וב-1 במאי אותה שנה אישר הסנאט של ארצות הברית את מינויו. שנתיים אחר כך מונה לתת-מזכיר האוצר לטרור ומודיעין פיננסי. בתפקיד זה עמד בראש משרד בן 700 עובדים ובעל תקציב של 200 מיליון דולר אמריקני לשנה, אשר נוסד לאחר פיגועי 11 בספטמבר. המשרד פיקח על נכסים זרים בארצות הברית ועל סנקציות כלכליות שהטיל הקבינט של ארצות הברית על אישים וארגונים שונים. במהלך שימוע שנערך בסנאט לשם אשרור מינויו, אמר כהן כי ממשלת כווית היא הממשלה היחידה במועצת שיתוף הפעולה של מדינות המפרץ שאינה מממנת טרור בצורה כלשהי.

בשנת 2015 מונה כהן לסגן מנהל סוכנות הביון המרכזית. בזמן מינויו היו מי ששיערו כי בחירתו של כהן נובעת מחוסר הרצון של ממשל אובמה לבחור מישהו הקשור לדו"ח ועדת המודיעין של הסנאט על עינויי ה-CIA. את תפקיד סגן ראש ה-CIA מילאו באופן מסורתי קצינים בכירים בכוחות המזוינים או ותיקי קהיליית המודיעין האמריקאית. במגעיו עם קהילת המודיעין הישראלית הוא עסק וסייע לשירות הביטחון הכללי במאמצים למנוע את הזרמת כספים לחמאס ובמיוחד למוסד העוקב אחר כספי טרור של חזבאללה, ולפיקוח שנועד למנוע מאיראן להצליח להערים על העיצומים שהוטלו עליה.

בינואר 2021 הכריז נשיא ארצות הברית הנבחר, ג'ו ביידן כי בחר בכהן להיות סגן ראש ה-CIA בממשלו העתידי ותחת ראש ה-CIA הנכנס, ויליאם ברנס. שירותו בסוכנות תם עם השבעתו השנייה של דונלד טראמפ לנשיאות ארצות הברית  וסיום ממשל ביידן ב-20 בינואר 2025.

## קישורים חיצוניים

## הערות שוליים

קטגוריה:בוגרי בית הספר למשפטים באוניברסיטת ייל
קטגוריה:בוגרי אוניברסיטת קורנל
קטגוריה:עורכי דין אמריקאים
קטגוריה:יהודים פקידי ממשל בארצות הברית
קטגוריה:נשיאות ברק אובמה: אישים
קטגוריה:אנשי ה-CIA
קטגוריה:נשיאות ג'ו ביידן: אישים
קטגוריה:אמריקאים שנולדו ב-1963
הולנד באירוויזיון 1956

**[[הולנד באירוויזיון|הולנד]] ב[[אירוויזיון 1956]]** השתתפה עם השירים "De vogels van Holland" ו-"Voorgoed voorbij" שבוצעו על ידי הזמרות ההולנדיות, יטי פרל וקורי ברוקן בהתאמה.

## לפני האירוויזיון
### פסטיבל השירים הלאומי 1956
הקדם נערך ב-24 באפריל 1956. בשנה זו נערכה תחרות קדם בשם "National Songfestival" עם 8 שירים מתחרים. שלושה זמרים לקחו חלק בתחרות כאשר כל אחד מהם שר שלושה שירים, פרט לברט ויסר שביצע שני שירים. הזוכה בתחרות נבחר על ידי הקהל בבית שהצביע על ידי שליחת גלויה לשיר המועדף עליו. השיר "Voorgoed voorbij" שבוצע על ידי קורי ברוקן, זכה במקום הראשון, עם 1,854 קולות, ואילו השיר "De vogels van Holland", שבוצע על ידי יטי פרל, זכה במקום השני עם 1,530 קולות. על פי תקנון אירוויזיון 1956, כל מדינה שולחת שני נציגים, לכן שני המקומות הראשונים הוטסו ללוגאנו, שווייץ, שם התקיימה התחרות.

## באירוויזיון
ב-24 במאי 1956, שני השירים בוצעו על בימת האירוויזיון. המשלחת ההולנדית לאירוויזיון נוהלה על ידי המפיק, פרננדו פאגי. מיקומם הסופי של השירים אינו ידוע היות שמארגני התחרות הכריזו על הזוכה בלבד.

## הערות שוליים

קטגוריה:הולנד באירוויזיון
קטגוריה:מדינות באירוויזיון 1956
הר שייפלס

**הר שייפלס** (באנגלית: **Shapeless Mountain**) הוא הר באזור חוף סקוט של ארץ ויקטוריה, שבאנטארקטיקה.

ההר ממוקם ממערב לראשו של הר בולהאם.

גובהו של ההר 2,740 מטרים מעל פני הים; הר שייפלס הוא ההר ה-394 בגובהו באנטארקטיה.

## היסטוריה
### מקור השם

שמו של ההר ניתן לו בשנת 1957 על ידי מחלקת הסקר הצפונית הניו זילנדית (the New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

שמו של ההר הוא תיאורי.

מחלק הסקר הקימה תחנת סקר בראשו של ההר ב-27 בדצמבר 1957.

להר אין צורה ברורה (היינו הוא אינו מעגלי, או פרימידלי). באנגלית "שייפלס" משמעו "חסר צורה".

## לקריאה נוספת

• Damien Gildea, **[https://books.google.co.il/books?id=4rHtBgAAQBAJ&pg=PT12&lpg=PT12&dq=%22Shapeless+Mountain%22&source=bl&ots=DW-FDvDnhN&sig=ACfU3U2-GKyaXyijWK_0WyQTS5cQvLnp_g&hl=en&sa=X&ved=2ahUKEwjbhZ-D7fPtAhXUUBUIHX3fDSU4MhDoATAJegQIBxAC#v=onepage&q=%22Shapeless%20Mountain%22&f=false Transantarctic Mountains - Mountaineering in Antarctica: Travel Guide]**

• R.J. Korsch (1984), **[https://www.tandfonline.com/doi/abs/10.1080/00288306.1984.10422268 The structure of Shapeless Mountain, Antarctica, and its relation to Jurassic igneous activity]**, New Zealand Journal of Geology and Geophysics, 27:4, 487-504, DOI: 10.1080/00288306.1984.10422268

• HOWARD BRADY, BARRIE McKELVEY, **[https://www.igsoc.org/journal/29/102/igs_journal_vol29_issue102_pg343-349.pdf SOME ASPECTS OF THE CENOZOIC GLACIATION OF SOUTHERN VICTORIA LAND, ANTARCTICA]**, Journal of Glaciology. Vol. 29. No. 102. 1983

• Retallack, Gregory & JAHREN, A.H. & Chakrabarti, Ramananda & Metzger, Christine & Smith, Roger. (2005), **[https://www.researchgate.net/figure/Stratigraphical-section-of-Shapeless-Mountain-showing-palaeosols-black-boxes-with-width_fig6_232003242 The Permian–Triassic boundary in Antarctica -  Stratigraphical section of Shapeless Mountain]**, Antarctic Science. 17. 241 - 258. 10.1017/S0954102005002658

## קישורים חיצוניים

* הר שייפלס באתר הסקר הגאולוגי של ארצות הברית
* הר שייפלס באתר הגאזט האנטארקטי של ממשלת ניו זילנד
* הר שייפלס באתר הגאזט האנטארקטי של ממשלת אוסטרליה 
* הר שייפלס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר שייפלס
* מפת אזור הר שייפלס
* הר שייפלס באתר peakery (מרחקים לאתרים סמוכים)
* מזג אוויר נוכחי עדכני בהר שייפלס
** תחזית מזג אוויר עדכנית ארוכת טווח עבור הר שייפלס
** סטטיסטיקות מזג אוויר, ונתוני מזג אוויר היסטוריים עבור הר שייפלס

## הערות שוליים

שייפלס
שייפלס
לאומיות קווירית

**לאומיות קווירית** (באנגלית: **Queer nationalism**) היא תופעה הקשורה הן לתנועה לשחרור הגייז והן ללאומיות. חסידי תנועה זו תומכים ברעיון כי הקהילה הגאה מהווה עם מובחן בזכות תרבותם ומנהגיהם הייחודיים.

## מדינה קווירית
ההיבט ההומופובי של תרבויות רבות הביא לתסכול הולך וגובר ולרצון להיפרד מרוב הטרוסקסואלי עוין. תחושות אלו מצאו את ביטוין ב-1990 עם הקמתו של הארגון הרדיקלי, Queer Nation, שידוע בעיקר הסיסמה "We're here. We're queer. Get used to it" ("אנחנו כאן. אנחנו קווירים. תתרגלו לזה").

ב-1969, הפעיל הגאה דון ג'קסון מקליפורניה הציע להשתלט על מחוז אלפיין , פרויקט המכונה גם כסטונוול ניישן .

הניסיון הראשון לטעון טענות טריטוריאליות נעשה ב-2004 על ידי קבוצה של פעילים הומוסקסואלים אוסטרלים שהכריזו על האיים הזעירים של קאטו ריף  כממלכה ההומו-לסבית של אי האלמוגים ודייל פרקר אנדרסון כקיסר הממלכה. בעקבות חילוקי הדעות בקבוצה ב-2005, הממלכה ביטלה את השתייכותה לאנדרסון. קיימות קבוצות אחרות בעלות סיבות דומות, למשל קרן המולדת הגאה (Gay Homeland Foundation) ומדינה לכאורה בשם הרפובליקה המקבילה הגאה (Gay Parallel Republic). ב-2007, פרסם גארט גרהם תוכנית וחוקה למדינה קווירית, הקשורה למדינת היהודים של בנימין זאב הרצל ().

## תנועת הפנתרים הוורודים
קבוצת פעילי זכויות הלהט"ב, תנועת הפנתרים הוורודים  (PPM) בדנוור, קולורדו, כמו כן הסניפים שלהם ברחבי ארצות הברית, כולל קבוצה גדולה הממוקמת בפרזנו, קליפורניה, זיהו את עצמם לא רק כקיצוניים ומיליטנטיים, אלא גם כלאומנים קווירים. הקבוצה הקימה מספר מפלגות קטנות ברחבי ארצות הברית וקנדה שנותנת סולידריות חברתית רק לאלו שמזדהים כתומכים באומה הקווירית הישנה.

## מחקר על לאומיות קווירית
ניתוחו של מחקר מתקדם פורסם ב-1996 על ידי בריאן ווקר. במאמר, ווקצר ציין שכה מאפיינים של היצירה הלאומית של הזהות התרבותית  חלים גם על התנועה הלאומית הקווירית. ווקר סיווג את הלאומיות הקווירית כאחת מהצורות התרבותיות החדשות של הלאומיות הנבדלות מהסוגים הלאומיים האתניים והדתיים של הלאומיות, ומסיקה כי הקהילה הגאה ממלאת קריטריונים רבים כדי להיחשב לעם מהסיבות הבאות:
* כל צורות הלאומיות החלו כתנועות חברתיות, שהן לאומיות קווירית - קבוצה של אנשים המבדילה את הסובבים על ידי עמדות בתוך הקבוצה ואפליה מצד אחרים.
* לקהילה הגאה יש תרבות, עם קבוצות דיון מובחנות, חנויות ספרים, מגזינים, ברים, קברטים ותכונות אחרות.
* יש לו היסטוריה וספרות משותפת.

ווקר רואה בטכנולוגיות מידע ותקשורת מודרניות, כמו אינטרנט, כמציע הזדמנות לקהילה הגאה להשתלב עוד יותר כאומה לא-טריטוריאלית.

תזה זו נתמכת על ידי פול טרינור, הרואה בסדר עולמי חלופי (לא-לאומי) אפשרי. בהקשר זה, טרניור מזכיר את הקהילה הגאה כ-.

הפילוסוף הקנדי, ויל קימליקה, מודה שאנשים להט"בים פיתחו זהות קבוצתית ותרבות קבוצתית הדומה לאלה של קבוצות אתנו-תרבותיות, אך הוא טוען בעד שילוב במקום בדלנות.

## ראו גם
* גיי וילג'
* פוליטיקה של זהויות
* פמיניזם בדלני
* לסביות פוליטית

## לקריאה נוספת

* Paola Bacchetta (2013). "Queer Formations in (Hindu) Nationalism". In *Sexuality Studies*. Edited by Sanjay Srivasta. pp. 121–140. Oxford, United Kingdom: Oxford University Press.


## קישורים חיצוניים
* לחשוב מחדש על לאומיות ()
* סיכום על התזות של בריאן ווקר
* קרן המולדת הגאה

## הערות שוליים

קטגוריה:לאומיות
קטגוריה:תנועות בדלניות
קטגוריה:זכויות להט"ב
קטגוריה:תרבות להט"ב
המהומות בעקבות מצעד הגאווה בבלגרד (2010)

**המהומות בעקבות מצעד הגאווה בבלגרד** (בסרבית: **Нереди поводом параде поноса**) הייתה תקרית של אלימות נגד להט"ב שהתרחשה ב-10 באוקטובר 2010 במהלך מצעד גאווה, שאורגן לקידום זכויות הלהט"ב בסרביה . מצעד הגאווה היה הראשון בבלגרד מאז 2001; מצעד מתוכנן ב-2009 בוטל בגלל איומים לאלימות.

מפגינים אנטי-להט"בים ואנטי-ממשלתיים לחמו עם כ-5,000 שוטרים חמושים, והשליכו בקבוקי תבערה, לבנים, סלעים, בקבוקי זכוכית וחזיזים; המשטרה השתמשה בכדורי גומי ובגז מדמיע. לא היו הרוגים.

## תוצאות
[שמאל|ממוזער|280x280 פיקסלים| עימותים בין ה[ז'נדרמריה (סרביה)|ז'נדרמריה  (ז'נדרמריה סרבית) לבין הפורעים האנטי-להט"בים]]
מהמשטרה נמסר כי 78 שוטרים ו-17 אזרחים נפצעו, ו-101 בני אדם עוכבו בשל התנהגות אלימה. המוסך של בניין המפלגה הדמוקרטית הסרבית הועלה באש, וגם בניין הטלוויזיה הממלכתית ומטה מפלגות פוליטיות אחרות נפגעו. המצעד נתפס כמבחן לממשלת סרביה , שהצהירה כי היא תגן על זכויות האדם בסרביה , כאשר היא בתהליכים לקבלת חברות באיחוד האירופי. הפוליטיקאי הסלובני, ג'לקו קאצ'ין , העומד בראש הצוות בתהליך קבלת חברות של סרביה לאיחוד האירופי, אמר כי כישלונה של סרביה לעצור את המהומה עלולה הייתה לפגוע בהצעתה להצטרף לאיחוד האירופי. במהלך ביקור בבלגרד יומיים לאחר המהומה, שיבחה מזכירת המדינה של ארצות הברית, הילרי קלינטון, את ממשלת סרביה על שמירה על זכויות האדם של משתתפי המצעד.

## קישורים חיצוניים

## הערות שוליים

קטגוריה:להט"ב: היסטוריה
קטגוריה:בלגרד: היסטוריה
קטגוריה:אלימות נגד להט"ב
קטגוריה:מהומות באירופה
קטגוריה:הפגנות באירופה
קטגוריה:2010 באירופה
קבוצת SK (ישראל)

**נסקא תעשיות - אס קיי גרופ בע"מ**, המוכרת בשם **קבוצת SK**, היא חברת החזקות ישראלית בבעלותו של סמי קצב, שבשליטתה חברות תעשייתיות אחדות שעיקר פעילותן היא בתעשיית הנשק. החברה הוקמה בשנת 2004. 

הקבוצה כוללת את:
* **[[תעשיות נשק לישראל]]** מבוססת על חברה ממשלתית שהופרטה, עוסקת בפיתוח וייצור של נשק קל לגופים ממשלתיים וצבאיים ברחבי העולם, לרבות צה"ל וכן לשוק האזרחי והממשלתי בארצות הברית דרך חברת הבת IWI US;
* **PLR** – חברת הנשק הקל הפרטית הראשונה בהודו שהוקמה בהמשך למדיניות ראש ממשלת הודו לפרויקט MAKE IN INDIA ובברכת משרד הביטחון הישראלי בשיתוף פעולה של IWI יחד עם חברת אדני;
* **[[מספנות ישראל]]** – חברה ממשלתית שהופרטה, והיא המספנה הגדולה בישראל העוסקת הפיתוח, ייצור ומכירת כלי שיט צבאיים ואזרחיים המשרתים את חיל הים הישראלי וגופים ממשלתיים ברחבי העולם;
* **[[נמל מספנות ישראל]]** – חברת בת של מספנות ישראל והנמל הפרטי הראשון בישראל המעניק ללקוחותיו שירותי פריקה, טעינה ואחסנת מטענים;
* **[[מפרולייט]]** – מפתחת, מייצרת, משווקת ומוכרת כוונות, מערכות אופטיות ואלקטרואופטיות לכוחות יבשה ולחי"ר לכוחות הביטחון הישראליים ולגופי ממשל ברחבי העולם ולגופים אזרחיים בארצות הברית דרך חברת הבת Meprolight USA;
* **קמרו-טק** – עוסקת בפיתוח, ייצור ומכירה של מערכות דימות המספקות מידע על אובייקטים מעבר לקירות ליחידות חי"ר ולוט"ר;
* **יוניסקופ** – מפתחת, מייצרת ומשווקת פריסקופים אופטיים לטנקים, כלי רכב משוריינים וחיל הרגלים לגופי צבא ומשטרה ברחבי העולם ולצה"ל;
* **אושירה** - זרוע הנדל"ן של הקבוצה, היוזמת ובונה פרויקטים מאז הקמתה בשנות ה-80 של המאה ה-20, תוך התמקדות בנדל"ן מניב, כגון מתחם המשרדים O-TECH שבכפר סבא, מתחם אושילנד ועוד.

## קישורים חיצוניים
* 

## הערות שוליים

קטגוריה:ישראל: תעשייה
קטגוריה:חברות החזקות ישראליות
קטגוריה:ישראל: חברות שהוקמו ב-2004